Discussió:Esther Martínez-Pastor

message: He esborrat el llistat d'obres, ja que no hi ha cap referència per validar-la i, com a mínim, cinc llibres de la llista són posteriors a la data de la mort de l'autora. Podrien ser obres publicades després de la seva mort, però penso que hi ha algun tipus de confusió amb una altra autora actual (viva) que té el mateix nom. És difícil confirmar les dades de l'article donada la falta de referències. Faig ping a , editora principal de l'article. --aLZiNous: missatges 20:21, 11 jul 2021 (CEST)
thread_title:  Obres? 

message: S'ha ampliat l'article afegint-hi noves referències i una altra fotografia. Si bé és cert que hi ha una altra autora (en llengua castellana) amb el mateix nom, la relació bibliogràfica inclosa en l'article correspon, sense cap dubte, a Esther Martínez-Pastor (Barcelona, 1914 - 2005). Gràcies.
replies: text: Quan un editor ha 'justificat' determinades edicions o modificacions, no les pots revertir alegrement i sense discussió i encara menys amb l'argument "sense cap dubte". No és procedent. Si vols desfer una 'modificació justificada' ho has de fer amb arguments sòlids, en aquest cas, amb referències. És així de simple. No es tracta que tu sàpigues una cosa, sinó que allò que has escrit, qualsevol lector o lectora ho pugui contrastar amb les fonts que hagis proporcionat (aquelles d'on has tret la informació). Si no hi ha fonts vàlides, el text no és vàlid. Espero que ho entenguis. D'altra banda, estàs pujant imatges a Wikimedia Commons atribuint-te l'autoria de manera enganyosa i incomplint diverses lleis internacionals sobre drets d'autoria. Això pot acabar sent un problema per a tu. Salutacions. --aLZiNous: missatges 18:59, 12 jul 2021 (CEST)
thread_title:  Explicació de modificacions 

message: Benvolgut editor, la nostra intenció no era en cap cas "revertir" les vostres modificacions sinó, precisament, atendre-les, ampliant i millorant els continguts de l'article. Amb l'expressió "sense cap dubte" us volíem expressar el fet que les dades bibliogràfiques incloses es poden contrastar sense problema, per exemple en les editorials on es van publicar les obres, en els catàlegs de les biblioteques o en la recent edició d'una antologia titulada "La vida a cau d'orella", en què figura aquesta mateixa bibliografia.
Pel que fa a l'altra autora del mateix nom, es tracta d'una sociòloga que publica els seus treballs en llengua castellana; així doncs, no hi ha coincidència ni en l'idioma ni en el gènere de les publicacions respectives. 
I quant al que ens comenteu sobre les imatges, si hi advertiu qualsevol inconvenient se'n pot, evidentment, prescindir. Tanmateix, es tracta d'una fotografia de joventut de l'autora (pertanyent a l'arxiu de la família) i la portada d'una edició comercial de la qual disposem, com de tots els seus altres llibres. De cap manera no voldríem "incomplir diverses lleis internacionals" per aquest motiu.
La intenció que ens ha mogut a la redacció d'aquest article no és cap altra que la de donar una mica de visibilitat a una poeta catalana que, per circumstàncies biogràfiques, no ha gaudit del coneixement entre el públic que per la seva qualitat literària mereixeria. L'ànim de les persones que hi hem col·laborat és, doncs, del tot constructiu. Amb tot, si per les raons que sigui considereu necessari  suprimir-lo, ens sotmetem al vostre criteri, com no pot ser altrament. Rebeu una atenta salutació.
replies: text: L'esperit de la Viquipèdia no és que els lectors hagin de contrastar allò que s'edita sinó que l'editor ha d'aportar les fonts fiables per verificar allò que escriu, vegeu Viquipèdia:Fonts fiables i Viquipèdia:Admissibilitat. En relació a les imatges, heu de tenir cura els drets d'autors que s'apliquen segons la llei de propietat intel·lectual. Segons la fitxa de la imatge que aporteu :commons:File:Esther Martínez-Pastor.jpg vosaltres sou l'autor de la imatge i això no té gaire sentit amb el que dieu que pertany l'arxiu familiar. Si algú la va fer és lícit i legal que consti com autor; en cas contrari, s'està violant el dret d'autoria. Per últim, la Viquipèdia és una enciclopèdia que es basa en la neutralitat i en les fonts fiables. És a dir, la difusió no és una funció principal de les enciclopèdies, com tampoc solucionar problemes de reconeixement. Hi ha altres mecanismes més adients i òptims per resoldre aquestes mancances. Salutacions!--Docosong (disc.) 23:04, 12 jul 2021 (CEST)

text: la millor manera d'ampliar, completar i millorar un article és afegint referències que validin el contingut d'aquest. Si el text està ben referenciat qualsevol lectora o lector podrà contrastar-lo a partir de les referències incloses al final de l'article. Les persones que llegeixen la Viquipèdia no tenen perquè anar a consultar els catàlegs de les biblioteques. No és la seva feina. Som els editors i editores els que hem de fer constar (a la secció 'Referències') totes les fonts que hem fet servir per escriure l'article. I aquestes fonts han de demostrar que un article sobre una persona és admissible perquè la persona biografiada ha rebut cobertura significativa en fonts fiables i independents del subjecte. Una altra qüestió que pot arribar a ser preocupant és quan dius que la fotografia pertany a l'arxiu familiar. Si això és cert, entenc que tens algun lligam o parentiu amb l'Esther Martínez-Pastor. Si és així, estaria bé que fessis una ullada a Viquipèdia:Conflicte d'interessos. Per acabar, et voldria comentar que la meva voluntat és la d'ajudar-te a millorar l'article, així que si necessites qualsevol aclariment o tens qualsevol dubte o pregunta em poso a la teva disposició i et convido a deixar-me un missatge. --aLZiNous: missatges 19:18, 13 jul 2021 (CEST)
thread_title:  Esther Martínez-Pastor 

message: Hi he afegit obres que es troben en el Catàleg de la Biblioteca de Catalunya. Opino que abans d'eliminar les que havia posat la usuària autora de l'article, se li hauria hagut d'advertir perquè les completés. Jo hi he posat l'editorial i en un cas l'ISBN.--Mercè Piqueras (disc.) 01:01, 13 jul 2021 (CEST)
thread_title:  Obres en el catàleg de la Biblioteca de Catalunya 

message: Hola de nou, benvolguda  a vegades és molt difícil fer entendre als nous editors i editores que el contingut d'un article no es pot escriure a partir del no res i que s'ha de basar en fonts fiables i publicades. Ho intento, però, una vegada más... Voldria saber en quines fonts concretes t'has basat per escriure que l'autora biografiada va fer la carrera de magisteri i que era professora de català, o, per exemple, que s'iniciés en la poesia a l'edat madura i que tingués una irrupció fulgurant en el món de la poesia. Tampoc trobo referències sobre la influència que assegures que va rebre d'autors noucentistes o sobre el seu gust pel decasíl·lab blanc, la polimetria i el vers lliure. Dius que la seva poesia crea imatges d’una gran força i bellesa i que els seus temes són el desamor, la solitud i l’acció devastadora del temps, però per més que busco no ho trobo escrit enlloc. Tampoc trobo cap lloc on digui que s'ha relacionat a Ester Martínez-Pastor, per trajectòria i proximitat generacional, amb Joana Raspall i Montserrat Abelló. Pregunto: és demanar molt que aquestes afirmacions es puguin contrastar amb algun material publicat? Estic segur que la gran majoria dels editors i editores actuen de bona fe i estic convençut que tu també i que has tret aquesta informació d'algun lloc. Però, hauries d'explicar d'on i fer-ho constar a la secció 'Referències' per tal de fer l'article admissible i que no s'acabi esborrant qualsevol dia d'aquests, o dins de 10 anys (si encara existeix la VC). Estic a la teva disposició per a qualsevol comentari, pregunta, dubte, discrepància, etc. Salutacions. --aLZiNous: missatges 12:10, 14 jul 2021 (CEST)
replies: text: Estic d'acord que  hauria d'haver indicat les referències per a les afirmacions que fa sobre la seva activitat professional, la influència d'autors noucentistes o la comparació entre la seva trajectòria i la Joana Raspall i Montserrat Abelló. Però em sembla que això no és motiu per a l'esborrament de l'article, sinó per a suprimir aquestes afirmacions no referenciades. Tot i que la seva trajectòria com a autora de poesia va ser curta, penso que té prou entitat per tenir un article a la Viquipèdia. Els llibres que va publicar no són d'autoedició com fa ara molt gent; en té bastants a Columna, que considero una editorial de prestigi. A més, va rebre diversos premis, i alguns poemes seus figuren en antologies coordinades per professionals de reconeguda solvència. Pel que fa a la seva professió, he posat una referència a un article on surt el seu nom en un llistat de mestres que treballaven a pobles del Berguedà i no van poder exercir després de la guerra civil.--Mercè Piqueras (disc.) 18:03, 14 jul 2021 (CEST)
replies: text: : El que es demana és exactament això: 'referències per validar el contingut' de l'article. Gràcies per entendre-ho. No s'està qüestionant la rellevància de l'autora sinó l'admissibilitat d'un article on es fan un seguit d'afirmacions que no es poden contrastar de cap de les maneres. Per exemple, dels quatre premis que es diu que l'autora va guanyar, només dos estan validats amb fonts. Ens ho hem de creure i ja està? L'etiqueta de 'falta d'admissibilitat' serveix per avisar als lectors i lectores que l'article és problemàtic ja que conté informació no contrastada. Imagino que , qui encara no ha aclarit quina és la seva relació o parentiu amb Esther Martínez-Pastor, escriu el que escriu perquè ho coneix de primera mà. A la VC, però, 'saber una cosa' no és una justificació vàlida. El 'rigor' en la redacció dels articles i l'exigència de 'contrastar la informació' no és una qüestió menor. A la llarga, els articles de la VC acaben reproduïts a un gran nombre de llocs webs, treballs de recerca, revistes, mitjans de comunicació, etc. i qualsevol informació dubtosa s'acaba prenent com a certa. A mi, això em preocupa. --aLZiNous: missatges 20:11, 14 jul 2021 (CEST)
replies: text: :: Jo també penso que no és qui llegeix un article qui ha de comprovar la veracitat del que s'hi diu buscant fonts. Això és tasca de qui escriu l'article. Els articles de la Viquipèdia no es poden basar en allò que qui escriu sap perquè li han dit o ha viscut personalment. Veig que Alzinous ha posat la marca de citació necessària. Esperem que  hi posi referencies que ho confirmin o bé que elimini la informació que no està referenciada. Sobre el Premi Recull (o RECVLL) de poesia, en el web del Departament de Cultura hi ha un document amb el llistat de les persones guanyadores fins al 2014 i hi surt el nom d'Esther Martínez-Pastor com a guanyadora l'any 1991. Però l'URL que em dona el buscador és un de google molt llarg, d'aquells que la Viquipèdia no accepta. He intentat també posar un referència d'una Nadala de Vinyet Panyella per a la Fundació Carulla, però també és una URL d'aquest tipus. Com caldria fer en aquests casos?--Mercè Piqueras (disc.) 01:49, 16 jul 2021 (CEST)
replies: text: :::Genial  La referència ja està afegida. L'adreça real està amagada dins l'adreça que et proporciona google. Amb una mica de sort no és difícil recuperar-la. Moltes gràcies per la feina de cerca. --aLZiNous: missatges 03:16, 16 jul 2021 (CEST)
Veient que , l'editora principal de l'article, ha desaparegut i no respon als missatges, refaig l'article a partir de les aportacions que s'han fet i de les referències que hi ha, per tal de recuperar l'admissibilitat de la biografia. Esborro la informació no referenciada. , si tens una estona, potser vols fer una ullada i potser, també, alguna modificació o millora. --aLZiNous: missatges 13:02, 16 jul 2021 (CEST)
thread_title:  Admissibilitat